Πρωτάθλημα καλαθοσφαίρισης Α΄ εθνικής κατηγορίας ανδρών 1983-1984

Το πρωτάθλημα μπάσκετ ανδρών της περιόδου 1983–84 ήταν η 21η διοργάνωση από την καθιέρωση της Α' Εθνικής. Διεξήχθη με τη συμμετοχή δεκατεσσάρων ομάδων, επτά από την Αττική, πέντε από τη Θεσσαλονίκη καθώς και δύο συλλόγους της επαρχίας.

 Το πρωτάθλημσ 
Κύριοι διεκδικητές του τίτλου ήταν οι Παναθηναϊκός και Άρης που ισοβάθμησαν στην πρώτη θέση του βαθμολογικού πίνακα. Οι δύο ομάδες μοιράστηκαν τις νίκες στα μεταξύ τους παιχνίδια (74–71 ο Παναθηναϊκός στην έδρα του, 80–76 ο Άρης στο Βόλο λόγω τιμωρίας της έδρας του) ενώ γνώρισαν από μία ήττα από τον εξαιρετικό ΠΑΟΚ, ο οποίος όμως δεν κατάφερε να ακολουθήσει το ρυθμό τους, μένοντας στην τρίτη θέση με τρεις βαθμούς λιγότερους.

Ο ΠΑΟΚ κατάφερε να κερδίσει και δεύτερη φορά τους δύο διεκδικητές του πρωταθλήματος στα πλαίσια του κυπέλλου Ελλάδας, το οποίο και κατέκτησε.

Με την ισοβαθμία στην πρώτη θέση, ορίστηκε αγώνας μπαράζ για την ανάδειξη του πρωταθλητή δέκα ημέρες μετά την ολοκλήρωση του κανονικού προγράμματος, στο ουδέτερο γήπεδο της Κέρκυρας. Εκεί, ο Παναθηναϊκός κέρδισε με 80–76 και κατέκτησε το 19ο πρωτάθλημα της ιστορίας του.

Τον υποβιβασμό γνώρισαν δύο ομάδες της Θεσσαλονίκης, ο Δημόκριτος και ο ΒΑΟ.

 Τελική βαθμολογία 
Ομάδα Πόντοι Αποτέλεσμα 1 Παναθηναϊκός Α.Ο. 50 26 24 2 2298–1823 +475 Κύπελλο Πρωταθλητριών 2 Α.Σ. Άρης 50 26 24 2 2471–1925 +546 Κύπελλο Κόρατς 3 Π.Α.Ο.Κ. 47 26 21 5 2132–1719 +413 Κύπελλο Κυπελλούχων 4 Πανιώνιος Γ.Σ.Σ. 44 26 18 8 2002–1925 +77 Κύπελλο Κόρατς 5 Α.Ε.Κ. 44 26 18 8 1973–1897 +76 Κύπελλο Κόρατς 6 Α.Ο. Ιωνικός Νίκαιας 40 26 14 12 2285–2284 +1 Κύπελλο Κόρατς 7 Ολυμπιακός Σ.Φ.Π. 39 26 13 13 2063–2053 +10 8 Γ.Σ. Ηρακλής 38 26 12 14 2060–2122 −62 9 Πανελλήνιος Γ.Σ. 35 26 9 17 1883–2021 −138 10 Γ.Σ. Περιστερίου  33 26 7 19 1646–1803 −157 11 Γ.Σ. Λάρισας 33 26 7 19 1873–2146 −273 12 Α.Σ. Απόλλων Πατρών 32 26 6 20 2021–2296 −275 13 Β.Α.Ο. 31 26 5 21 1989–2244 −255 Υποβιβασμός  στη Β' Εθνική 14 Μ.Α.Ο. Δημόκριτος 30 26 4 22 1752–2190 −438 

 Μπαράζ πρωταθλήματος 
24 Απριλίου 1984, Ε.Α.Κ. ΚέρκυραςΟ αγώνας, ψηφιακό αρχείο της ΕΟΚ.
ΑγώναςΣκορ Παναθηναϊκός Α.Ο. – Α.Σ. Άρης  80–76 (34-36)
Παναθηναϊκός (Κυρίτσης): Κορωναίος 9 π., Στεργάκος 18 π., Κάππος 20 π., Ιωάννου 2 π., Ανδρίτσος 22 π., Βίδας 6 π., Σκροπολίθας 3 π., Καλογερόπουλος, Πολίτης, Σωτηρίου.
Άρης (Ιωαννίδης): Ρωμανίδης 9 π., Κοκολάκης 8 π., Γκάλης 39 π., Νικήτας 12 π., Φιλίππου 7 π., Δοξάκης 1 π., Σταμάτης, Τσαχτάνης, Παραμανίδης, Γεωργιάδης.

 Κορυφαίοι σκόρερ 
Πρώτος σκόρερ αναδείχθηκε για τέταρτη συνεχόμενη χρονιά ο Νίκος Γκάλης.
ΠαίκτηςΣύλλογοςΠόντοι (αγ.) Νίκος Γκάλης Άρης <center>951 (26) Παναγιώτης Γιαννάκης Ιωνικός <center>860 (26) Μηνάς Τουκμενίδης ΒΑΟ <center>672 (26) Τάκης Κορωναίος Παναθηναϊκός <center>613 (26) Γιάννης Τσουμής Ηρακλής <center>535 (25)

 Ο πρωταθλητής Παναθηναϊκός 
 Προπονητής: Μιχάλης Κυρίτσης
 Τάκης Κορωναίος, Ντέιβιντ Στεργάκος, Λιβέρης Ανδρίτσος, Τομ Κάππος, Κυριάκος Βίδας, Γιώργος Σκροπολίθας, Μέμος Ιωάννου, Νίκος Τόλιας, Μανώλης Καλογερόπουλος, Σταμάτης Πολίτης, Παναγιώτης Τσαντίλης, Δημήτρης Σωτηρίου

 Πηγές 
Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 215
Ψηφιακό αρχείο της ΕΟΚ
εφημερίδα Αθλητική Ηχώ

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1983 1984
Πρωταθλημα Ελλαδος Α Ανδρων 1983 1984